30/12/2010 | Administración LocalMunicipal
Ferrol
Padroado Municipal de Deportes do Concello de Ferrol
Regulamento de réxime interno das instalacións deportivas

- Para acceder á instalación e asistir ás correspondentes actividades, será imprescindible a presentación da tarxeta do abonado ou usuario. Os abonados teñen a obriga de presentar este documento sempre que o persoal da instalación o requira.=A tarxeta de abonado é persoal e intransferible, só poderase utilizar polo seu titular.=A perda da tarxeta suporá o abono do coste de emisión.=Para formalizar a condición de usuario, deberase cubrir a correspondente folla de inscrición, así como aboar a matrícula e a primeira mensualidade. A condición de alumno-usuario só da dereito ó acceso á instalación para a realización do curso ou actividade elixida.=As taxas sufrirán anualmente a modificación que aprobe o Concello de Ferrol.=Os pagamentos teranse que facer mensualmente, por anticipado entre os días 20 ata o último de cada mes. A falta de pagamento dunha mensualidade provocará a baixa automática do usuario.=As baixas voluntarias deberanse comunicar por escrito e nas follas habilitadas, nas oficinas da instalación antes dos dias 20 de cada mes asi como os trocos de datos.=Non se realizaran devolucións nos abonos dos cursos.=O horario e mailo curso elixidos polo alumno respectaranse para evitar posibles alteracións nos grupos. Os cambios de quenda só se realizarán na oficina da administración, no caso de que se dispoña de prazas para o mesmo.=Os efectos da Lei orgánica 15/199 do 13 de Decembro de protección de datos de carácter oficial, o inscribirse os cursos de natación, autorizase utilización dos datos de carácter persoal e o seu tratamento informático para a xestión da instalación e no seu caso envío de información comercial inherente a xestión do centro. - Para o acceso ás instalacións será imprescindible presentar a tarxeta de usuario ó corrente de pagamento. Non se poderá acceder a cursos e horarios diferentes dos asignados pola tarxeta.=Os nenos menores de 12 anos, deberán acceder á instalación acompañados por un adulto, que se responsabilizará do mesmo durante a estancia.=Está prohibido fumar na totalidade da instalación. (Lei 28/2005, de 26 de decembro).=Queda prohibida a entrada con obxectos que poidan causar molestias ós demais usuarios.=Non se permite a entrada nas instalacións con comida ou froitos secos, nin botellas de cristal. - Na instalación usarase calzado e roupa deportiva adecuada ás actividades que se desenvolverán na mesma. - A dirección da instalación non se responsabiliza dos obxectos extraviados, sustraídos ou esquecidos na mesma. Por elo recomenda non traer obxectos de valor.=Todos os obxectos perdidos, encontrados na instalación serán acumulados durante 15 días. Despois de dito prazo consideraranse abandonados.=O usuario afirma coñecer e comprométese a respectar a normativa no momento de firmar a súa inscrición.=A dirección da instalación resérvase o dereito a modificar os horarios de actividades, modalidades ou técnicas establecidas, así como anular venta de entradas puntuais (baños libres) se a afluencia da instalación así o require. - Os distintos espacios a utilizar na piscina así como o número máximo de usuarios, será responsabilidade do persoal técnico, e en calquera momento poderán modificalo coa fin dun maior desenvolvemento das actividades. O número máximo de usuarios afectados de permanencia é de 104 no vaso grande e de 25 no vaso pequeno.=É obrigatorio o uso de bañador, gorro de baño e chanclas (sen fibelas).=É obrigatorio ducharse antes de entrar na lámina de auga. Non se permite o acceso á mesma con graxas, cremas, maquillaxes, apósitos, etc.=Prohíbese o acceso a toda persoa que padeza calquera enfermidade infecto-contaxiosa.=Prohíbese a entrada na zona de baño con calzado da rúa.=Por razóns de seguridade prohíbese correr polas inmediacións da zona de baño, así como xogos e prácticas perigosas (lanzarse á auga dende laterais ou sentarse nas corcheiras).=Non se permite mascar chicle, beber nin comer nas zonas de baño ou nos vestiarios.=Queda prohibido o uso de gafas de cristal. O uso de aletas quedará restrinxido a horarios e momentos establecidos a ese fin.=En todo momento seguiranse as indicacións dictadas polos socorristas.=Os usuarios de baño libre teñen que saber nadar de xeito autosuficiente.=No caso de sentir algún tipo de molestia durante a actividade, débese saír da auga e comunicárselo ó socorrista.=En ningún caso poderase acceder ós vasos da piscina se non se encontra no recinto o persoal técnico correspondente.=Respectaranse os horarios de entrada e saída da auga, os de entrada e saída nos vestiarios limitándose éstos a 20 minutos antes e despois do comezo e fin do curso así como os espazos destinados ós diferentes cursos.=O material de instalación é para uso interno segundo dispoña o persoal técnico. Todo material posto cara ó público deberá empregarse segundo as normas de uso e devolto ó seu lugar correspondente.=A temperatura da auga do vaso cuberto, manterase entre 25 e 30ºC. A temperatura ambiental encontrarase entre 2ºC por riba do auga do vaso. A humidade relativa ambiental, non será superior ó 80%.=Os nenos maiores de 7 anos cambiaranse no vestiario do seu sexo. No caso de nenos menores poderano facer no recinto acondicionado para tal uso. En dito recinto non se permite deixar bolsas ou efectos persoais.=Os acompañantes, en ningún caso, poderán acceder cos nenos ó vestiario nin á praia da piscina.=Non está permitido afeitarse, depilarse ou accións hixiénicas similares dentro da instalación. Os usuarios intentarán en todo momento manter a limpeza e orden no vestiario.=Están prohibidas botellas de cristal ou obxectos susceptibles de producir cortes ou feridas nos vestiarios.=Calquera acto vandálico contra a instalación, material, equipamento,., serán sancionados co máximo rigor pola Dirección que poderá dar de baixa ó usuario causante dos danos, sen prexuízo de adoptar as medidas legais necesarias.=Prohíbese abandoar desperdicios dentro do recinto, debendo empregar as papeleras e outros recipientes destinados para iso.= Queda prohibida a entrada de animais nas instalacions agás os cans guía.=Para todo o non previsto neste regulamento aplicarase o establecido no Decreto 103/2005 do 6 de maio para piscinas de uso colectivo. Ferrol, 29 de outubro de 2010. Asdo.) Manuel Santiago Pérez Presidente delegado